হরভজন সিংহ এখন বিয়ে করেছেন গীতা বসরাকে। জানেন কি গীতার প্রেমে কীভাবে পড়েছিলেন ভারতের অফ স্পিনার? সেই সব তথ্য পড়লে অবাক হয়ে যাবেন। দ্য ট্রেন ছবির ‘ওহ অজনবী’ গানে গীতা বসরাকে প্রথম দেখেন হরভজন। আর গীতাকে দেখে ‘ফিদা’ হয়ে যান ভাজ্জি। অভিনেত্রীর সঙ্গে দেখা করতে চান হরভজন। সেখানে আবার অন্য সমস্যা। গীতা তো জানতেনই না ভাজ্জিকে। হরভজন কী করেন, সেই সম্পর্কে কোনও ধারণাই ছিল না গীতার। বুঝুন ঠ্যালা! হরভজন যে ভারতবিখ্যাত ক্রিকেটার, তা নাকি জানতেন না গীতা বসরা। হরভজন অবশ্য তাতেও দমবার পাত্ত নন। গীতাকে কাছে পাওয়ার জন্য লাগাতার চেষ্টা করে যান ভাজ্জি। কিন্তু গীতার তরফ থেকে কোনও সাড়া মেলেনি। 
২০১১-য় ভারত বিশ্বকাপ জেতে। তখন বরফ গলে। গীতা অভিনন্দন জানান ভাজ্জিকে। ততদিনে অবশ্য গীতা জেনে গিয়েছেন ভাজ্জি ভারতীয় ক্রিকেটের অমূল্য রত্ন। পঞ্জাবতনয়কে শুভেচ্ছা জানালেও হরভজনের সঙ্গে দেখা করতে চাননি গীতা। এর পরে মরিয়া হয়ে যান ভাজ্জি। গীতার ড্রাইভারকে ধরেন হরভজন। ড্রাইভারকে প্রলোভন দেখান হরভজন। আইপিএল-এর টিকিট দেওয়ার টোপ দেন ভাজ্জি। এভাবেই এগিয়েছিলেন ভাজ্জি। গীতা এখন হরভজনের ঘরণী। তাঁকে পেতে কতই না কাঠখড় পোড়াতে হয়েছিল পঞ্জাবতনয়কে।